PATVIRTINTA

Kretingos r. Vydmantų gimnazijos direktoriaus 2023 m. gruodžio 29 d.

įsakymu Nr. V-195

**KRETINGOS R. VYDMANTŲ GIMNAZIJOS IKIMOKYKLINIO UGDYMO SKYRIAUS „PASAGĖLĖ“ VAIKŲ NEMOKAMO MAITINIMO ORGANIZAVIMO IR TEIKIMO TVARKOS APRAŠAS**

**I. BENDROSIOS NUOSTATOS**

1. Vaikų nemokamo maitinimo organizavimo ir teikimo Kretingos r. Vydmantų gimnazijos ikimokyklinio ugdymo skyriaus „Pasagėlė“ (toliau – Gimnazijos skyrius) tvarka (toliau – Tvarka) nustato vaikų nemokamo maitinimo organizavimo ir teikimo administravimą.
2. Vaikų nemokamo maitinimo organizavimą Kretingos rajono savivaldybėje administruoja Kretingos rajono savivaldybės administracijos Socialinės paramos skyrius (toliau – Socialinės paramos skyrius). Sprendimą dėl vaikų nemokamo maitinimo skyrimo priima Socialinės paramos skyrius.
3. Vaikų nemokamas maitinimas finansuojamas iš valstybės biudžeto specialios tikslinės dotacijos savivaldybių biudžetams, savivaldybės biudžeto lėšų ir kitų įstatymų nustatyta tvarka gautų lėšų.
4. Ši tvarka parengta vadovaujantis Kretingos rajono savivaldybės tarybos 2023 m. birželio 29 d. sprendimu Nr. T2-216 „Dėl Kretingos rajono savivaldybės tarybos 2014 m. sausio 30 d. sprendimo Nr. T2-12 „Dėl socialinės paramos vaikams kreipimosi tvarkos, vaikų nemokamo maitinimo mokyklose ir paramos mokinio reikmenims įsigyti tvarkos aprašų patvirtinimo“ pakeitimo“, LR Švietimo mokslo ir sporto ministro 2020 m. sausio 24 d. įsakymu Nr. V-76 „Dėl vaikų nemokamo maitinimo valstybinėse mokyklose tvarkos aprašo patvirtinimo“, LR Švietimo, mokslo ir sporto ministerijos 2020 m. kovo 17 d. raštu Nr. SR-1300 „Dėl Švietimo pagalbos ir nemokamo maitinimo teikimo”, LR Sveikatos apsaugos ministro 2020 m. kovo 18 d. įsakymu Nr. V-421 „Dėl Lietuvos Respublikos Sveikatos apsaugos ministro 2011 m. lapkričio 11 d. įsakymo Nr.V-964 „Dėl vaikų maitinimo organizavimo tvarkos aprašo patvirtinimo” pakeitimo”, Kretingos rajono savivaldybės administracijos direktoriaus 2024 m. vasario 5 d. įsakymu Nr. V3-49 „Dėl lėšų sumos maisto produktams įsigyti nustatymo“.
5. Nemokamo maitinimo rūšis: pusryčiai, pietūs.
	1. **VAIKŲ NEMOKAMO MAITINIMO ORGANIZAVIMAS**
6. Nemokamas vaikų maitinimas vaikams skiriamas pagal 2006 m. birželio 13 d. Lietuvos Respublikos socialinės paramos vaikams įstatymą Nr. X-686 ir Savivaldybės tarybos nustatytą tvarką.
7. Vaikas pradedamas nemokamai maitinti, gavus Kretingos rajono savivaldybės administracijos socialinės paramos skyriaus sprendimą dėl socialinės paramos vaikui skyrimo.

8. Nemokamas maitinimas vaikams negali būti teikiamas pinigais:

8.1. vaikai, kurie mokosi pagal priešmokyklinio ugdymo programą, turi teisę į nemokamus pietus, nevertinant gaunamų pajamų;

8.1.1. priešmokyklinio ugdymo vaikams susidariusį nemokamų pusryčių ir pietų kainų skirtumą kompensuoti kasdien papildomai skiriant maisto produktus.

9. Nemokamas maitinimas vaikams teikiamas tik mokslo dienomis.

10. Nemokamas maitinimas vaikams neteikiamas poilsio, švenčių bei vasaros atostogų dienomis.

11. Gimnazijos direktoriaus įsakymu paskirti atsakingi darbuotojai:

11.1. už nemokamo maitinimo organizavimą atsakingas mitybos ir higienos specialistas ir ūkio dalies vedėjas;

11.2. kasdienis vaikų nemokamas maitinimas atsispindi grupės lankomumo apskaitos žiniaraštyje, kurį kasdien pildo grupės mokytojas;

11.3. už vaikų nemokamo maitinimo mėnesinį registravimo žurnalo pildymą informacinėje sistemoje (SPIS) atsakingas socialinis pedagogas. Pasibaigus kalendoriniam mėnesiui, pateikia žurnalą gimnazijos vyr. buhalteriui;

11.4. už ataskaitų pateikimą Savivaldybės administracijai atsakingas vyr. buhalteris. Iki einamojo mėnesio 5 dienos – vyr. buhalteris pateikia Savivaldybės administracijos Buhalterinės apskaitos skyriui mažas pajamas turinčių šeimų vaikų nemokamam maitinimui ikimokyklinio ugdymo įstaigoje ataskaitą, gautinų lėšų paraišką ir vaikų nemokamo maitinimo registravimo žurnalą.

**III. NEMOKAMO MAITINIMO ORGANIZAVIMAS KARANTINO, EKSTREMALIOS SITUACIJOS AR EKSTREMALAUS ĮVYKIO LAIKOTARPIU**

12. Karantino, ekstremalios situacijos ar ekstremalaus įvykio laikotarpiu arba Savivaldybės nustatyta tvarka ugdymas stabdomas/vykdomas nuotoliniu būdu, vaikų nemokamo maitinimo teikimas Gimnazijos skyriuje teikiamas išduodant sausus davinius:

12.1. sausi maisto daviniai išduodami už nurodytą laikotarpį pagal grafiką, suderintą su Gimnazijos direktoriumi;

12.2. maisto davinių sudėtis turi būti suderinta su Gimnazijos direktoriumi;

12.3. maisto daviniai išduodami ir atsiimami Kretingos r. Vydmantų gimnazijos ikimokyklinio ugdymo skyriuje „Pasagėlė“, Atžalyno g. 2 , Vydmantai, Kretingos r.;

12.4. tėvai (kiti teisėti vaiko atstovai), atsiimdami maisto davinius karantino laikotarpiu, privalo dėvėti apsauginę veido kaukę, vienkartines pirštines ir laikytis saugaus 2 metrų atstumo nuo kito asmens;

12.5. tėvai (kiti teisėti vaiko atstovai) pasirašo už gaunamus maisto davinius.

**IV. ATSAKOMYBĖ IR ATSKAITOMYBĖ**

13. Gimnazijos direktorius:

13.1. užtikrina valstybės biudžeto specialiųjų tikslinių dotacijų savivaldybės biudžetams lėšų panaudojimą ir sveikos mitybos reikalavimus atitinkantį vaikų maitinimą;

13.2. tvirtina vaikų nemokamo maitinimo organizavimo Gimnazijoje tvarką;

13.3. paskiria atsakingus asmenis už vaikų nemokamo maitinimo organizavimą ir teikimą Gimnazijos skyriuje.

**V. BAIGIAMOSIOS NUOSTATOS**

14. Aprašas gali būti keičiamas ir/ar papildomas, atsižvelgiant į Kretingos rajono savivaldybės tarybos sprendimus ir kitų teisės aktų pakeitimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_